Høyreekstreme demonstranter som bærer Gadsden flagg, sørstatsflagg og hakekors, i opptrappingen til selve protestmarsjen.
**Unite the Right rally** (også kjent som **Charlottesville rally**) var en demonstrasjon som fant sted den 11. og 12. august 2017 i Charlottesville i Virginia i USA. Demonstrasjonen ble organisert av diverse høyreekstreme grupperinger, som motsatte seg fjerningen av en statue av sørstatsgeneralen Robert E. Lee fra byens sentrum. Blant demonstrantene fantes det flere typer høyreekstreme, blant dem hvit makt-forkjempere, nasjonalister, nynazister, sørstats-tilhengere, Ku Klux Klan-medlemmer, samt uavhengige paramilitære.

Arrangementet fikk stor oppmerksomhet, spesielt etter at et medlem av alt-right med vilje kjørte inn i en gruppe som demonstrerte mot høyremarsjen. Dette angrepet førte til at Heather Heyer omkom og flere ble alvorlig skadet. To uker etter demonstrasjonen ble statuen av Robert E. Lee dekket til med sort plass, for å markere sorg over Heyers dødsfall. Den offentlige reaksjonen fra President Donald Trump, hvor han fordømte voldsbruken *på begge sider*, skapte raseri og sterk kritikk i USA.

Bakgrunn
--------

To år før demonstrasjonen fant sted, begikk Dylan Roof et massemord i African Methodist Episcopal Church, et afro-amerikansk kirkesamfunn. Siden den tid har det vært mye debatt rundt statuer reist til ære for kontroversielle figurer fra landets borgerkrig.

*Unite the Right Rally* var den tredje demonstrasjonen av sitt slag. Før dette hadde nynazisten Richard B. Spencer i april organisert en protestaksjon, og i juli var det en demonstrasjon utført av Ku Klux Klan. Sistnevnte besto av omtrent 50 medlemmer av klanen, og det fantes også en motdemonstrasjon, med rundt 1 000 demonstranter. Denne demonstrasjonen forble ikke-voldelig. Året etter ble det arrangert en oppfølger i Washington, D.C. kalt *Unite the Right 2*. Denne var også ikke-voldelig og fikk mye mindre oppmerksomhet.

Opptøyer
--------

På nattestid toget demonstrantene over byens rådhusplass, mens de bar brannfakler og ropte anti-semittiske og rasistiske slagord som «Jews Will Not Replace Us», «Blood and Soil» og «White Lives Matter». Demonstrantene besto hovedsakelig av hvite unge menn, som hadde avtalt opptøyene i forkant. Blant kjente figurer i opptøyene var hovedarrangør Jason Kessler, tidligere KKK Grand Wizard David Duke, Richard Spencer og Christopher Cantwell.

Referanser
----------

1. ↑  NRK (23. august 2017). «Dekker til omstridte generalstatuer i Charlottesville». *NRK Urix*. Besøkt 9. april 2020.
2. ↑  NRK TV (12. august 2017). «Demonstrasjoner og opptøyer i Virginia». *Kveldsnytt*. Besøkt 10. april 2020.
3. ↑  NOS: Dode bij aanslag met auto op demonstranten Virginia
4. ↑  NRK (23. august 2017). «Kveldsnytt – 23 august 2017». *NRK TV*. Besøkt 9. april 2020.
5. ↑  Bjørgaas, Tove (13. august 2017). «Trump har ikke nevnt høyreekstremistene med et ord». *NRK Urix*. Besøkt 9. april 2020.
6. ↑  Man schiet 9 mensen dood in kerk in Charleston, South Carolina schoolvoorjournalistiek.com
7. ↑  Beeldenstorm in Amerika na Charlottesville: 'Woede symbool voor verdeeldheid' Arkivert 27. desember 2017 hos Wayback Machine. rtlnieuws.nl
8. ↑  NOS: Charlottesville moest 'rechts verenigen', maar trok vooral neonazi’s
9. ↑  VICE News Tonight with Elle Reeve (14. august 2017). «Charlottesville: Race and Terror». *Vice Video* **(engelsk)**. Besøkt 10. april 2020.

|  |  |
| --- | --- |
| Oppslagsverk/autoritetsdata | VIAF **·** LCCN
 |